Tην άποψη ότι κακώς δεν δόθηκε ξανά άδεια στον Δημήτρη Κουφοντίνα εξέφρασε ο βουλευτής του ΣΥΡΙΖΑ Μάκης Μπαλαούρας, μιλώντας την Παρασκευή στο Open Beyond . Αιτιολόγησε, μάλιστα, την άποψή του λέγοντας ότι μέχρι τώρα «είναι συνεπής στις άδειες που έχει πάρει».

Στην επισήμανση ότι δεν έχει μετανιώσει για τις πράξεις του, ο βουλευτής του ΣΥΡΙΖΑ σχολίασε ότι «δεν μπορείς να βάλεις κανένα να κάνει δήλωση μετάνοιας». Μάλιστα, επικαλέστηκε, το παράδειγμα των Ερυθρών Ταξιαρχιών στην Ιταλία που έτυχαν, όπως σημείωσε, «μιας γενναιόδωρης μεταχείρισης» και τους «έδωσαν από πολύ νωρίς το δικαίωμα να εργάζονται και μόνο να μην κοιμούνται σπίτι τους».